**ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ**

Білім беру ұйымы (балабақша / шағын орталық, мектепалды сыныбы)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Топ: ортаңғы

Балалардың жасы: 3 жастан

Жоспардың құрылу кезеңі: 16.10 - 20.10.2023ж.

Педагогтың аты-жөні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
| --- | --- | --- | --- | --- | --- |
|  |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. **(сөйлеуді дамыту)** | | | | |
| **Ата-аналармен немесе баланың**  **басқа заңды өкілдерімен кеңес,**  **әңгімелесу** | "Демалыс күнін балаңызбен бірге қалай өткізуге болады?" тақырыбында әңгімелесу. | | | | |
| **Балалардың дербес әрекеті**  **(аз қимылды, үстел үсті**  **ойындары,**  **бейнелеу іс-әрекеті,**  **кітаптарды қарау және**  **басқалар)** | "Еңбекке баулу"  Мақсат-міндеттері. Балаларға топ бөлмесінде тәртіп сақтауды үйрету: ойыншықтарды, құрылыс материалдарын орындарына жинау, оларды сындырмау. | "Еңбекке баулу"  Мақсат-міндеттері. Балаларға өз қолдарынан келетін еңбек түрлері туралы әңгімелеп беру; кезекшілерді өз істеріне дұрыс үйретіп, тостағанды тұтқасынан, нан салуға арналған ыдысты екі қолымен ұстауды және тағы басқа туралы естеріне салып отыру. | "Еңбекке баулу"  Мақсат-міндеттері. Балалар белгіленген рет бойынша киініп-шешіну дағдыларын меңгеруге бәтеңкесінің бауын байлау, түймелерін түймелеу, киімдерін іліп немесе ұқыптылықпен бүктеп қоюға, үлкендердің көмегімен киімін дер кезінде ретке келтіруге, тазалау, кептіру және тағы басқа іскерліктерін дамыту. | "Еңбекке баулу"  Мақсат-міндеттері. Үстел үстіне ыдыс-аяқтарды, нан салатын ыдысты, шыны-аяқтарды, шұңғыл табақты, майлық салатын ыдыстарды, тамақ ішу жабдықтарын: қасық, шанышқы, пышақты қойып шығу іскерліктерін дамыту. | "Еңбекке баулу"  Мақсат-міндеттері. Үйді өздігінен тазалай білуін, табиғат мүйісіндегі мекендеушілерді күте білуін қалыптастыру. |
| **ҚР. Гимнін орындайды.**  Міндеттер. Балаларды патриоттық тәрбиені қалыптастырады.  **(музыка)**  **"Апта күндері" дидактикалық ойыны.**  Мақсат-міндеттері. Апта күндерін атап, еске сақтауды үйрету. **(сөйлеуді дамыту)**  **"Нан дастарқанға қалай келеді?"**  Мақсат-міндеттері. Бидайды қалай өсіру және одан нанды қалай жасау жөніндегі балалардың білімдерін толықтырып жүйелеу; диқаншылардың еңбегін құрметтеуге тәрбиелеу. **(сөйлеуді дамыту)**  **"Балабақша ережесін сақтау" тақырыбында әңгімелесу.**  Мақсат-міндеттері. Балабақшада өзін дұрыс ұстау ережелері туралы әңгімелесу. **(сөйлеуді дамыту)** | **"Лото" үстел үсті ойыны (отбасы).**  Мақсат-міндеттері. Балалардың зейіндерін тұрақтандыру, логикалық ойлау қабілетін дамыту; заттарды топтастыруға дағдыландыру; байқампаздыққа тәрбиелеу.  Әр бала отбасы мүшелерінің киімдерінің фотосуреттерін жинайды, бір атаумен біріктіреді. **(сөйлеуді дамыту)**  **"Біздің үйдегі көмекшілер" жаттығуы.**  Мақсат-міндеттері. Балалардың тұрмыстық техниканы қолдану қағидалары туралы түсініктерін пысықтау; мәтінді ырғаққа сай айта жүріп, қимылдарды орындауға машықтандыру.  Бізге не көмектеседі? (екі қолдың сұқ саусақтары жоғарыны нұсқайды)  Біз оны қосамыз, (қолымыз алдыда, жұдырыққа түю, бір-біріне түйістіру)  Көрсетеді қолғабыс (шаңсорғышпен тазалаған сыңай таныту)  Кішкентай шаңсорғыш! (қолды екі жаққа сермеу, иықты көтеру)  Бізге не көмектеседі? (екі қолдың сұқ саусақтарымен алдыға нұсқайды)  Біз оны қосамыз, (қолымыз алдыда, жұдырыққа түю, бір-біріне түйістіру)  Тоңазытқышты ашыңыз, (екі қолды уқалау)  Салқындап тұр асыңыз! (қолды екі жаққа сермеу, иықты көтеру)  Бізге не көмектеседі? (екі қолдың сұқ саусақтарымен алдыға нұсқайды)  Біз оны қосамыз, (қолымыз алдыда, жұдырыққа түю, бір-біріне түйістіру)  Шәй ішейік шәйнектен (қолды алдыға сермеу)  Ызылдайтын жәй ғана! (қолды екі жаққа сермеу, иықты көтеру)  Бізге не көмектеседі? (екі қолдың сұқ саусақтарымен алдыға нұсқайды)  Біз оны қосамыз, (екі қолдың сұқ саусақтарымен алдыға нұсқайды)  Басып қалсаң тетігін, (екі қолдың әр саусағын бір-біріне тигізу)  Қайнап кетер тоқ пешім! (қолды екі жаққа сермеу, иықты көтеру)  Бізге не көмектеседі? (екі қолдың сұқ саусақтарымен алдыға нұсқайды)  Біз оны қосамыз, (екі қолдың сұқ саусақтарымен алдыға нұсқайды)  Өте пысық үтігім (алақанның сыртқы жағын бір-біріне үйкелеу)  Басар киім түтігін! (қолды екі жаққа сермеу, иықты көтеру)  (Аударған А. Кокенова) **(сөйлеуді дамыту, дене шынықтыру)** | **"Шәйнектен қандай сұйық құйылды?" жаттығуы.**  Мақсат-міндеттері. Балаларды суреттердегі шәйнектерге қарап, әрқайсында шәйнектен кесеге қандай сұйық құйылып жатқанын анықтауға дағдыландыру; түстерді қабылдау, ой-қиял, сөйлеу қабілеттерін дамыту.  - Балалар, шайды сұйыққа жатқызамыз. Шәйнектен тек шай сұйығы ғана құйылмайды, сол сұйықтарды қаншалықты білетіндеріңді көрейік.  Педагог балаларға шәйнектен қандай сұйықтың құйылғаны туралы сұрайды.  Құралдары: бір-біріне бірнеше ұқсас суреттер: бірінен су құйылып жатыр, екіншісінен - сүт, үшіншісінен - кофе, төртіншісінен - қара шай, бесіншісінен - лимонад.  Жаттығуды шынайы түрде іс-тәжірибеде көрсетуге болады. Сонда құралдар ретінде стақандарға құйылған: шай, кофе, лимонад, сүт, су қолданылады. **(қоршаған ортамен танысу, сөйлеуді дамыту)**  **Көркем сөзді мәнерлеп айту (жаттау) жаттығуы.**  Мақсат-міндеттері. Жылдың төрт мезгілінің ретін білуге дағдыландыру; есте сақтау, сөйлеу қабілеттерін дамыту.  "Төрт досым".  Төрт досым жанымнан өткен:  Жаз, күз, қыс және көктем.  Ұмытпаймын не бүгін, не ертең:  Жаз, күз, қыс және көктем.  Д. Ахметова. **(көркем әдебиет, сөйлеуді дамыту)**  **"Адымдар" дамытушылық ойыны.**  Мақсат-міндеттері. Балалардың сөздік қорларын кеңейтуге ықпал ету, тілдерін дамыту.  Екі топ бір-біріне қарама-қарсы тұрады. Екі топтың арасынан бөлу сызығы жүргізіледі.  Әртүрлі тақырыптарды қолдануға болады. Қажет сөзді атап, бір адым жасау керек. Бөлу сызығына бірінші жеткен топ жеңіске жетеді. **(сөйлеуді дамыту)** | **Саусаққа арналған жаттығу. "Сәлем".**  Мақсат-міндеттері. Балаларды қимылдарды мәтін жолдарының ырғағына сай орындауға дағдыландыру; қолдың ұсақ моторикасын, жағымды эмоцияларды дамыту.  Сәлемдесем әрдайым (екі қолдарын айқастырып кеуделеріне қояды)  Үйде және бақшада (екі қолдарын алға жаяды)  Тіпті "сәлем" - деймін мен ("Қанаттары" екі қолдарын сәл көтеріп, қайта түсіріп қағып тұрады)  Қасымдағы көршіме. (бір қолдың сыртын екінші қолдың алақанына беттестіре саусақтарды жан-жаққа аша «күн» жасайды) **(сөйлеуді дамыту, дене шынықтыру)**  **"Қарама-қайшылық" жаттығуы.**  Мақсат-міндеттері. Сөздік қорларын кеңейту, қарама-қарсы мағыналы сөздерді қолдануды үйрету.  Ойын құралы: доп.  Тәрбиеші белгілі бір сөзді айтады: мысалы - "ауыр"деген сөзді айтады да бір балаға допты лақтырады. Допты қағып алған бала ауыр затты айту қажет. Жауап бергеннен кейін допты, қайтадан тәрбиешіге лақтырады. Ойын осылай жалғаса береді. Мысалы: ауыр - тас, жүк; шыны - ыдыс, әйнек және тағы басқа **(дене шынықтыру, сөйлеуді дамыту)**  **Сөздік ойын. «Сиқырлы қалта»**  Мақсат-міндеттер: Диалогтік сөйлеуде сөздерді дұрыс, анық айтуға, сұраулы сөйлемдерді дауыс интонациясын сақтап, дұрыс айтуға жаттықтыру.  **(сөйлеуді дамыту, қазақ тілі)** | **"Дойбы" үстел үсті ойыны.**  Мақсат-міндеттері. Балалардың зейіндерін тұрақтандыру, логикалық ойлау қабілетін дамыту; байқампаздыққа тәрбиелеу.  Ойын мақсат-міндеттері.  Қарсыластың фигураларын толық жою немесе жүру жолын бұғаттау. **(зияткерлік дағдылар, сөйлеуді дамыту)**  **"Жаңбыр жауғанда" фонемо-ырғақ жаттығуы.**  Мақсат-міндеттері. Балаларды сөздердің ырғағына сай қимылдауға баулу; жаңбырға еліктеуге ынталандыру; артикуляцияны жаттықтыру.  Жау, жау, жаңбыр!  Жау, жаңбыр!  Арық суы мол болсын!  Өсімдіктер мол болсын!  Жауған жерін шөп болсын!  Тырс-тырс! Тырс-тырс! (бір аяқпен секіру)  Тарс-тұрс! Тарс-тұрс! (екінші аяқпен секіру)  Шылп-шылп! Шылп-шылп! (екі аяқпен секіру) **(сөйлеуді дамыту, дене шынықтыру)**  **Зерттеу іс-әрекеті**  Құм терапиясы  Мақсат-міндеттер: құмның қасиетін анықтай отырып зерттеу жүргізеді. |
| **Ертеңгілік жаттығу** | **Жалпы дамыту жаттығулары (алақанға сыятын текшелермен)**  1. Бастапқы қалып: аяқ алшақ, дене тік, қол төменде  1.1. Балалар қолдарын алдарына созып, алақандарын ашып, текшелерді көрсетіп: "Міне!" дейді;  1.2. Бастапқы қалып (жаттығу 4-5 рет қайталанады).  2. Бастапқы қалып: аяқ алшақ, дене тік, қолдағы текшелер көкірек тұсында  2.1. Оңға бұрылып, қолдарын созып, текшелерін көрсетіп: "Міне!", "Міне!" дейді;  1.2. Бастапқы қалып (жаттығу 4-5 рет қайталанады).  2.2. Бастапқы қалып (дәл осы жаттығу сол жаққа қайталанады және 4 рет қайталанады).  3. Бастапқы қалып: аяқ алшақ, дене бос, қол төменде  3.1. Жерге отырып, қолдарын алдына созып: "Міне!" дейді;  1.2. Бастапқы қалып (жаттығу 4-5 рет қайталанады).  3.2. Бастапқы қалып (жаттығу 3 рет қайталанады).  4. Бастапқы қалып: аяқ бірге, дене бос, қолдағы текшелер көкірек тұсында.  4.1. Бір орында тұрып секіру, қолдарын көкірек тұсында ұстап, алақандарын жұму.  4.2. Бастапқы қалып алақандарын ашу "Міне!" дейді (жаттығу 3 рет қайталанады). **(дене шынықтыру, дербес әрекет)** | | | | |
| **Таңғы ас** | Тамақтану мәдениетін қалыптастыру: қасықты дұрыс ұстау, сорпаны төкпеу, нанды үгітпеу, майлықты дұрыс қолдану, тамақ ішкенде сөйлемеу.  Мақсат-міндеттері. Өзін-өзі күту, тамақтану, мәдениетті қарым-қатынас негіздерін дамыту.  Асты шашпай, төкпей іш,  Сораптамай, баппен іш.  Келген асты алдыңа  Тауысып іш, қалдырма.  Тәрбиеші балалардың үстел үстінде дұрыс отыруларын қадағалайды.  **(мәдени-гигиеналық дағдылар)** | | | | |
| **Ұйымдастырылған іс-әрекетке дайындық** | **"Ұннан не жасалады?" дидактикалық ойыны.**  Мақсат-міндеттері. Танымдық қызығушылықты, ойлауды, көрнекі зейінді дамыту.  Барысы: балалар тек ұннан жасалатын тағамдарды атайды. **(сөйлеуді дамыту)** | **"Мамандықты ата" дидактикалық ойыны.**  Мақсат-міндеттері. Балалардың ұғымындағы нан өсірумен және өндірумен айналысатын кәсіптер туралы түсініктерін кеңейту, сөздік қорын кеңейту.  Барысы: педгог сөйлемді бастайды, балалар аяқтайды (мысалы: комбайнмен жұмыс істейді ... комбайнер және тағы басқа.) **(сөйлеуді дамыту, қоршаған ортамен танысу)** | **"Құймақты жай" дидактикалық ойыны.**  Мақсат-міндеттері. Пішінді, көлемді қабылдауды дамыту, балаларды өлшемді өсу (кему) ретімен көзбен анықтай білуге ​​машықтандыру, көзді, визуалды қабылдауды дамыту.  Барысы: балалар картада көрсетілген құймақтарды рет-ретімен нөмірлейді (1-ден 10-ға дейін) ең кішісінен үлкеніне дейін және керісінше. **(математика негіздері, сөйлеуді дамыту)** | **"Астық өсірушіге жұмыс істеу үшін не қажет?" дидактикалық ойыны.**  Мақсат-міндеттері. Балалардың ауылшаруашылық технологиясы, астық өсірушінің құралдары туралы білімдерін бекіту, визуалды қабылдауын, зейінін, есте сақтауын дамыту.  Барысы: балалар ауылшаруашылық техникалары мен астық өсірушінің құралдары бейнеленген суреттерді таңдайды. **(сөйлеуді дамыту)** | **"Нан өнімдерін кім көбірек атайды?" дидактикалық ойыны.**  Мақсат-міндеттері. Танымдық қызығушылықты, есте сақтау қабілетін дамыту, сөздік қорын байыту.  Барысы: шеңберде тұрған балалар әртүрлі нан өнімдерін атайды; осындай заттардың қазақ тілінде көпшілігін атаған жеңімпаз болады. **(танымдық дағдылар, сөйлеуді дамыту, қазақ тілі)** |
| **Мектепке дейінгі ұйым**  **кестесі бойынша**  **ұйымдастырылған**  **іс-әрекет** | **Дене шынықтыру**  "Нанның құдіреті".  Мақсат-міндеттері. Балаларды сап түзеп бірінің артынан бірі аяқтың ұшымен және өкшемен жүруге жаттықтыру; сапқа өз еріктерімен тұру қабілетін жетілдіру; бөрененің үстімен сенімді жүруге үйрету және допты лақтыру, қағып алу дағдысын жетілдіру.  "Чемпион" қимылды ойыны.  Мақсат-міндеттері. Балаларға еңіс тақтайдың үстімен жүруді үйрету. | **Дене шынықтыру**  "Ас - адамның арқауы".  Мақсат-міндеттері. Балаларды педагогтің белгісі бойынша аяқтың ұшымен және өкшемен жүру, жүгіру, жүгіріп келе жатып жай жүріске түсу және аяқтың ұшымен денелерін тік ұстап жүру, шеңбер құрау қабілеттерін жетілдіру; бөрененің үстімен сенімді түрде жүру, допты лақтыру және қағып алу дағдыларын дамыту. | **Музыка**  "Дастарқан көркі — нан"  Мақсат-міндеттер. Балалардың музыканы тыңдай отырып, сипатын ажырата білу қабілетін арттыру; әнді тыңдауда дыбыс ұзақтығы туралы ұғымын қалыптастыру; дыбысты есту қабілетін жетілдіру; музыка әуенімен бірге би ырғақтарын үйлесімді жасай білу дағдысын жетілдіру; нанның қасиеті туралы ұғым беру. Балалардың әнді тыңдауда дыбыс ұзақтығы туралы ұғымын қалыптастыру; дыбысты есту қабілеті мен музыка әуенімен бірге би ырғақтарын үйлесімді жасай білу қабілетін дамыту. Балаларды достық қарым-қатынас пен ізгілік ережелеріне тәрбиелеу; эстетикалық мәдениетін, оқу қызметіне белсенділіктерін арттыру. | **Дене шынықтыру**  "Нан бар жерде ән бар".  Мақсат-міндеттері. Балаларды бірінің артынан бірі аяқтың ұшымен және өкшемен сап түзеп жүру дағдыларын жетілдіру; бөрененің үстімен сенімді түрде жүру; допты лақтыру және қағып алу дағдыларын бекіту. | **Қазақ тілі**  "Алтын күз". Жыл құстары".  Мақсат-міндеттері. Қазақ тілін түсінуге, "күз" сөзін қолданып, септік жалғауларын өзгертуді, қарапайым сөз тіркестерін құрауды, құстардың атын атау дағдыларын жаттықтыру. |
| **2- таңғы ас** | Тағамның атауын есте сақтауға, тазалыққа бейімдеу. "Тәбетіміз ашылды. Ас болсын!" **(мәдени-гигиеналық дағдылар, сөйлеуді дамыту, көркем сөзді қайталау)** | | | | |
| **Серуенге дайындық** | Балаларды өз киімдерін тануға, атауға, өз шкафын таңбалауыш арқылы табуды үйрету. **(мәдени-гигиеналық дағдылар, дербес әрекет)** | | | | |
| **Серуен** | **Күн - жылу мен жарық көзін бақылау. (қоршаған ортамен танысу, сөйлеуді дамыту)**  Мақсат-міндеттері. Күн - жылу мен жарық көзі екені жайлы түсініктерін пысықтау, талқылау, дәлелдеу біліктіліктерін дамыту; табиғатты аялауға тәрбиелеу.  Зерттеу.  Күнге қарап отырып, сұрақтарға жауап беруді ұсыну.  - Күнге қарағанда өзіңді қалай сезінесің?  - Күнге тура қарай аламыз ба, көзімізге зиянын тигізбей ме?  Педагог балаларға екі тасты алып, біреуін күннің көзіне, екіншісін көлеңкеге, яғни, жан-жағын жауып, қараңғы жерге қоюды сұрайды.  Біраз уақыттан кейін балалар күн көзінде тұрған тас көлеңкеде тұрған тасқа қарағанда қызып, жылы екеніне көз жеткізеді.  Күн көзінде заттың қызатынына қорытынды жасау.  **Еңбек тапсырмалары:** кіші топ балаларына ойын аумақтарын жинауға көмектесу.  Мақсат-міндеттері. Жасы кішіге көмектесуге ұмтылуды үйрету, еңбексүйгіштікке тәрбиелеу.  **"Ақ сүйек" қимыл-қозғалыс ойыны. (дене шынықтыру)**  Мақсат-міндеттері. Балаларды ойын ережесіне сай ойнауға машықтандыру; зеректікке, қырағылыққа, дәлдікке дағдыландыру; шыдамдылыққа тәрбиелеу.  Ойынға қатысушы балалар бір қатарға тұрады. Тәрбиеші ақ сүйекті қолына алып, балалардың ту сыртына шығады да, алысқа лақтырады.  Балалар ақсүйектің лақтырылған бағытын көрмеуі керек.  "Ақсүйек" жерге түскеннен кейін тәрбиеші: "Ақсүйекті іздеңдер, кім жылдам табар екен?" - дейді. Ойынның шарты бойынша ақсүйекті тауып алған бала басқаларға білдірмей, тәрбиешіге жылдам әкеліп беруі керек.  Егер балалардың бірі байқап қалса, ақсүйекті тауып алған баланы қуып жетіп, денесіне қолын тигізуі керек. Сонда ақсүйек өзіне беріледі.  Сөйтіп, ақсүйекті ешкімге жеткізбей тәрбиешіге табыс еткен бала жеңімпаз аталады.  Жабдығы: ақсүйек.  **"Өрт сөндірушілер оқуда" ойыны. (дене шынықтыру)**  Мақсат-міндеттері. Қабырғаға өрмелеу біліктіліктерін бекіту; зейіндерін дамыту.  **Өз бетінше еркін ойын әрекеті, алаңда шығарылған материалмен ойындар.**  "Шеңберге дәлде".  Мақсат-міндеттері. Нысанаға дәлдеп тигізуге жаттықтыру. | **Желді бақылау. (қоршаған ортамен танысу, сөйлеуді дамыту)**  Мақсат-міндеттері. Балаларды желдің қасиеттерін тануға қызығушылықтарын арттыру; бақылау нәтижесінде желге ауызша сипаттама беруге, іс-тәжірибелер жасауға дағдыландыру.  **"Түтікшемен үрлеп, лентаны желбіретейік" жаттығуы. (тыныс алу жаттығуы)**  Педагог әрбір баланың алдына түтікше мен лентаны (қағаздан қиылған жолақ та жарайды) береді.  - Балалар, қазір біз қажетті күшпен үрлеуді жасап, түтікшеден желді үрлеп шығарамыз.  - Мен "Жел қатты соғып тұр" десем, сендер қатты үрлеп, лентаны қатты желбіретесіңдер.  - Мен "Жел баяу соқты" десем, сендер түтікшеге ақырын үрлеп, баяу желді білдіресіңдер.  **Еңбек әрекеті:** ойын алаңына ағаштардан қурап түскен ұсақ бұтақтарды жинау.  Мақсат-міндеттері. Аула сыпырушыға көмек көрсету, өзгелердің еңбегін құрметтеуге тәрбиелеу.  **"Әткеншек" қимыл-қозғалыс ойыны. (дене шынықтыру)**  Мақсат-міндеттері. Балаларды шеңберде ойын ережесіне сай бірігіп ойнауға ынталандыру; бір адамдай белгі бойынша, шеңбер бойымен біресе бір жағына, біресе екінші жаққа жүріп, содан соң жылдамдықты қосып жүгіруге дағдыландыру; вестибуляр аппаратын дамыту; ептілікке, ұйымшылдыққа тәрбиелеу.  Ақырын-ақырын итеріп,  Әткеншекті қозғалтамыз.  Жылдам-жылдам жүгіріп,  Шеңберді айналдырамыз.  Д. Ахметова.  Соңғы сөздерден кейін балалар жерге отырып, қолдарын босатады, демалады.  Ойын бірнеше рет қайталануы мүмкін.  Педагог барлық балалардың бірыңғай қимылдауын қадағалап жүру керек. Шеңбер бойымен жүргізу үшін, балаларды бір жаққа бұрып, беттерін шеңбер ортасына қарату керек. Балалардың ойынды меңгерудегі басты міндеті - аса жылдам жүгірмеу. Әрбір бала қимылдау кезінде шеңбердің бір жақ бойымен жүріп, бүкіл шеңбердің жылжып жатқанын бақылайды.  **"Шұңқырдан аттап секіріп өт" қимылды жаттығуы. (дене шынықтыру)**  Мақсат-міндеттері. Балаларды ұзындыққа секіруге машықтандыру; вестибуляр аппаратын, күш-жігерін дамыту.  **Өз бетімен еркін ойын әрекеті, шығарылған материалмен ойындар.**  Мақсат-міндеттері. Қимыл-қозғалыс координациясын дамыту; негізгі қимылдарды орындау тәсілін жетілдіру; ойындарға саналы түрде қосылуға тәрбиелеу. | **Суды бақылау. (қоршаған ортамен танысу, сөйлеуді дамыту)**  Мақсат-міндеттері. Ыдысқа құйылған суға қарап, оның айнадай мөлдір екеніне көз жеткізу; судың қозғалуын, ағымын, жерге сіңіп жоғалуын байқатып, өсімдіктердің тамырларына өте қажет екендігін түсіндіру; байқағыштыққа, ұғымталдыққа тәрбиелеу.  Бақылау барысы: балалардың назарын судың қасиеттеріне аудару. Су сұйық, әртүрлі температураға ие болуы мүмкіндігі (ыстық, жылы, суық). Су мөлдір, айна ұқсап заттарды бейнелейді. Суды далада ыдысқа құйып қойып, оның бетіне қараса, көк аспан, бұлттар, өзіміздің де бейнеміз көрінеді. Суға тастарды салса - түбінде жатқан олар айқын көрінетін болады. Тіпті балықтарды жіберсе, олар нақтылы көрінеді.  **"Күн мен жаңбыр" қимыл-қозғалыс ойыны. (дене шынықтыру)**  Мақсат-міндеттері. Балаларды белгі бойынша жан-жаққа шашырап жүгіруге және бір-біріне соғылмай, бір жерге жиналуға дағдыландыру; вестибуляр аппаратын, кеңістікті бағдарлау қабілетін жетілдіру; ептілікке, достыққа тәрбиелеу.  **Еңбек әрекеті: құмсалғыштың бетін қоқыс бұталардан тазалау.**  Мақсат-міндеттері. Ұқыптылыққа, тазалыққа тәрбиелеу.  **"Орамал" қимыл-қозғалыс ойыны. (дене шынықтыру)**  Мақсат-міндеттері. Балаларды шапшаңдыққа баулу, ойынға қызығушылықтарын арттыру.  Балалар шеңбер құрып отырады, шеңбер бойымен бір бала жүгіреді, оның қолында орамалы болуы тиіс. Шеңбер бойында отырған баланың біріне орамалды артына тастап кетуге тиісті. Бала артына бұрылып қарап, орамалды алып, орамал тастаған баланы қуып жетіп орамалды лақтырып тигізуі керек. Егер тигізе алмаса, ойынды өзі жалғастырады. Орамал тастаған ойыншы қуып келе жатқан баланың орнына отыруы керек. Қуғыншы бала, орамал тастаушыға орамалды тигізсе, онда ойынды орамал тастаушы бала өзі жалғастырады.  **"Кім мәреге жетеді?" қимылды ойын-жаттығуы. (дене шынықтыру)**  Мақсат-міндеттері. Белгіге дейін қос аяқпен және бір аяқпен секіру техникасын дамыту; шыдамдылыққа тәрбиелеу.  **Балалардың шығарылған материалмен дербес ойын әрекеті.**  Мақсат-міндеттерІ. Қимыл-қозғалыс координациясын дамыту; негізгі қимылдарды орындау тәсілін жетілдіру; ойындарға саналы қосылуға тәрбиелеу. | **"Ауа райын бақылау (бұлтты күн)". (қоршаған ортамен танысу, көркем сөз, сөйлеуді дамыту)**  **"Жаңбыр жауғанда" фонемо-ырғақ жаттығуы.**  Мақсат-міндеттер: балаларды сөздердің ырғағына сай қимылдауға баулу; жаңбырға еліктеуге ынталандыру; артикуляцияны жаттықтыру.  Жау, жау, жаңбыр!  Жау, жаңбыр!  Арық суы мол болсын!  Өсімдіктер мол болсын!  Жауған жерің шөп болсын!  Тырс-тырс! Тырс-тырс! (бір аяқпен секіру)  Тарс-тұрс! Тарс-тұрс! (екінші аяқпен секіру)  Шылп-шылп! Шылп-шылп! (екі аяқпен секіру)  **Ересектермен бірге орындалатын қарапайым еңбек тапсырмалары: гүл суару.**  Мақсат-міндеттері. Түскен гүл жапырақтарын тырмамен тазалау.  **"Ормандағы аюда" қимыл-қозғалыс ойыны. (дене шынықтыру, көркем сөз)**  Мақсат-міндеттері. Балаларды ойын шартын бұзбай, тақпақ сөздерін айта жүріп, қимылдарды жасауға, бір-біріне соғылмай, бір бағытта жылдам жүгіруге дағдыландыру; ұйымшылдыққа тәрбиелеу.  Ойынға жүргізуші бала "аю" болып тағайындалады (таңдалады), қалған ойыншылар балалар болады.  "Аю" алаңның бір шетінде ұйықтаған болып отырады. Балалар алаңның екінші жағынан, тақпақ сөздерін айтып, себетке жидектерді жинағанға ұқсап, "аюға" қарай жүреді.  Ормандағы аюдың  Құлпынайы көп екен.  Теріп-теріп алайық,  Себетімізге салайық  Балалар, жақын келеді,  Аю жидегін береді.  Соңғы сөздерді естіген "аю оянып", "балаларға" қарай жүгіріп, оларды ұстап алмақшы болады.  Ұстап алу - балаға қолды тигізу болып саналады. Ұсталған "балалар" келесі айналымға қатыспайды.  Ойынның соңында балалар "аю" қанша баланы ұстап алғанын санайды. Ойынды жүргізушіні ауыстырып, тағы бір рет ойнатуға болады.  **"Түстерді тап" қимыл-қозғалыс ойыны. (дене шынықтыру)**  Мақсат-міндеттері. Педагогтің белгісі бойынша түстерді тауып, белгілі қимылдарды орындауға бейімдеу.  **Өз бетімен еркін ойын әрекеті, шығарылған материалмен алаңдағы ойындар.**  Мақсат-міндеттері. Қызығушылығы бойынша ойын таңдау мүмкіндігін қамтамасыз ету және құрдастарымен өзара әрекет ету біліктілігін қалыптастыру. | **Жерге түскен жапырақтарды бақылау. (қоршаған ортамен танысу)**  Мақсат-міндеттері. Балаларға жапырақтар неліктен жерге түскендігі туралы әңгімелеп айту. Олардың түстерін атау.  **Еңбек:** құм салғышты ішіне түскен жапырақтардан тазалау.  **Балалармен жеке жұмыс:** балаларға жұмбақ жасыру.  Жазда тұрып жоғары,  Күзде жерге қонады. (Жапырақ.)  Аспай піскен,  Қайнамай піскен. (Жеміс.)  **"Қойлар мен қойшы" ойыны.**  Мақсат-міндеттері. Балаларды бірлікке, татулыққа, ептілікке тәрбиелеу; тәрбиешінің берген белгісіне көңіл аудара білуді үйрету.  Қойшы сайланып алады. Қалған балалар қойлар болады. Қойшының құралдарын береді. Қойлар алыста жайылып жүреді, қойшы алыстан бақылап тұрады.  Тәрбиеші:  "Қойшы шықты ертемен,  Қойларын бағып далаға.  Қойлар маңырайды,  Сонан соң жамырайды," - деген кезде қойлар жан-жаққа жамырайды. Ал қойшы оларды жинап, қораға әкеліп қамайды. Басқа қойшыны сайлайды. Ойын 3-4 рет қайталанады.  Дене шынықтыруға арналған ойындар.  **Бақылау:** «Солып қалған гүлдерді бақылау»  Мақсат-міндеттері. Балаларды күз мезгілінің ерекшеліктерімен таныстырып өтіп, балабақша ауласындағы күзгі гүлдерге назар аударту. |
| **Серуеннен оралу** | Балалардың киімдерін дұрыс шешу, шкафтарға бүктеп қою, қолды жуу әрекеттерін одан әрі қалыптастыру. **(мәдени-гигиеналық дағдылар, дербес әрекет)**  Таза сумен Арман,  Беті-қолын жуды.  Оған қарап Балжан,  Суға қолын созды. | | | | |
| **Түскі ас** | Тамақтану мәдениетін қалыптастыру: қасықты дұрыс ұстау, сорпаны төкпеу, нанды үгітпеу, майлықты дұрыс қолдану, тамақ ішкенде сөйлемеу.  Мақсат-міндеттері. Өзін-өзі күту, тамақтану, мәдениетті қарым-қатынас негіздерін дамыту.  Асты шашпай, төкпей іш,  Сораптамай, баппен іш.  Келген асты алдыңа  Тауысып іш, қалдырма.  Тәрбиеші балалардың үстел үстінде дұрыс отыруларын қадағалайды.  **(мәдени-гигиеналық дағдылар)** | | | | |
| **Түскі ұйқы** | Балалардың тыныш ұйқысы үшін қолайлы жағдай жасау, тыныштандыратын әуен қосу. **(мәдени-гигиеналық дағдылар)** | Киімдерін ұқыпты орындыққа іліп қоюды үйрету.  "Алтын жұмыртқа" ертегісін оқып беру. **(көркем әдебиет)** | Өз төсек орнын тауып жатуды үйренеді.  Балалардың тыныш ұйықтауы үшін жайы баяу музыка тыңдау. **(музыка)** | Киімдерін ұқыпты орындыққа іліп (немесе арнайы сөреге) қоюды үйрету.  «Жалқау мысық» ертегісін оқып беру.  **(көркем әдебиет)** | Өз төсек орнын тауып жатуды үйренеді.  Балалардың тыныш ұйықтауы үшін жайы баяу музыка тыңдау. **(музыка)** |
| **Біртіндеп ұйқыдан**  **ояту,**  **сауықтыру шаралары** | Төсектегі жаттығулар. Ұйқыдан оянғанда бірден төсектен тұруға болмайды. Біртіндеп тұру қажет.  1. Балалар төсекте арқамен жатып, қолын жанына созады, демдерін еркін шығарады.  2. Балалар төсекте арқамен жатып, қолды екі жаққа созады, жұдырықтарын жұму, қолдарын алға созып айқастырады, демалады.  3. Балалар төсекте арқамен жатып, қолдарын бастарына қойып, кезекпен сол аяқтарын, оң аяқтарын көтереді, екеуін бірге ұстап, жайлап түсіреді.  4. Балалар төсекте арқамен жатып, қолдарын жанына ұстап, аяқтарын көтеріп "велосипед" тебеді  Төсектен тұрғызу.  **(мәдени-гигиеналық дағдылар, дербес әрекет)** | | | | |
| **Бесін ас** | Үстел үстіндегі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. **(мәдени-гигиеналық дағдылар)** | | | | |
| **Балалардың дербес әрекеті**  **(аз қимылды, үстел үсті**  **ойындары,**  **бейнелеу іс-әрекеті,**  **кітаптарды қарау және**  **басқалар)** | **Сөйлеуді дамытудан ойын-жаттығу**  "Еркежан әжей нан пісірді" атты суреттер сериясы бойынша әңгімелеу.  Мақсат-міндеттері. Балаларда нан туралы қарапайым ұғымдарды қалыптастыру, нан тақырыбына қатысты қарапайым фразаларды педагогтің соңынан қайталап айтуға жаттықтыру; ойындар барысында қарапайым диалогтарға, сұраққа жауап айтып, қатысуға үйрету.  **"Сен не істедің?" сөздік жаттығуы.**  Мақсат-міндеттері. Нан өнімдері түрлерін танып, қазақ тілінде дұрыс атауды үйрету. **(сөйлеуді дамыту, қазақ тілі)**  **Қоршаған ортамен таныстырудан ойын-жаттығу**  "Ақ бидай".  Мақсат-міндеттері. Балаларды бидаймен таныстыра отырып, бидай дақылын өсіру туралы түсініктерін кеңейту; бидай жайлы білім беруде қарапайым зерттеу жұмыстарымен айналысу қабілетін қалыптастыру; бидай өсімдігінің қасиеті мен маңызы жөнінде мағлұмат беру; «Ас атасы – нан» ұғымын бекіту.  **"Қандай тағам?" дидактикалық ойыны.**  Мақсат-міндеттері. Тағам түрлерін танып, қазақ тілінде дұрыс атауды үйрету. **(сөйлеуді дамыту, қазақ тілі)** | **Математика негіздерінен ойын-жаттығу**  "Әженің бауырсақтары".  Мақсат-міндеттері. Балалардың "зат біреу немесе көп" деген өлшем бірліктерін ажырату, дене мүшелерінің орналасуын суреттеу, оларды өз бойынан (денесінен) табу іскерліктерін қалыптастыру; кеңістікте бағдарлау, есте сақтау қабілетін, қолдың ұсақ моторикасын, ой-өрісін дамыту.  **"Бұл қай кезде болады?" дидактикалық ойыны.**  Мақсат-міндеттері. Балалардың мезгілдік табиғат құбылыстары жайлы білімдерін бекіту; ойлау, есте сақтау қабілеттерін, зейіндерін, сөйлеу тілдерін дамыту.  Барысы.  Педагог барлық жыл мезгіліне тән құбылысты сипаттайды, балалар құбылысты, жыл мезгілін табуға міндетті.  Балаларды өз жауаптарын бір сөзбен ғана емес, сондай-ақ құбылыстың не себепті болғанын түсіндіру. **(сөйлеуді дамыту)**  **"Тоқаштар".**  Мақсат-міндеттері. Тоқаштардың бояу. **(сурет салу)**  **Зертеу іс-әрекеті**  Мақсат-міндеттер. Ауаны зертей отырып, оның қасиетін анықтайды. | **Сурет салудан ойын-жаттығу**  "Тандыр нан".  Мақсат-міндеттері. Фломастерді үш саусақпен ұстап, тандыр бейнесінде алдын ала салынып қойған шағын дөңгелек үстін тіке және көлденең сызықтармен, шақпақ етіп, дөңгелек сырты аясын ұсақ дөңгелектер арқылы безендіру техникасын жаттықтыру; элементтердің пішінін, реттілігін, олардың арасындағы қашықтықты ескере отырып, ою-өрнектерді жазықтыққа орналастыру дағдыларын қалыптастыру; қолдың ұсақ моторикасын, көзбен пішін мен түстерді қабылдау, зейін мен елестету қабілетін дамыту.  **Саусақ жаттығуы "Нан илейді Нұрай".**  Нан илейді Нұрай, (саусақтарды жұдырыққа қайта-қайта жинап, қысу)  Дөңгелектеп, былай, (жұдырықтарды айналдыру)  Томпақ-томпақ, (қос қолды жұдырыққа, "құлыпқа", қысу)  Томпақтап, (қос жұдырықты айналдыру)  Жалпақ-жалпақ, (алақандарды ашып, бір-біріне айқастыру)  Жалпақтап.  **Сюжетті-рөлдік ойын. "Асхана".**  Мақсат-міндеттері. Балалардың асханада жұмыс жасайтын мамандар: аспаз, даяшы, кассир, гардероб қызметкері жайлы білімдерін, әдептілік ережелерін меңгеруді, қоғамдық орындардағы тамақтану әдебін, оларды сақтауға ынталануды бекіту; еңбекті құрметтеуге, әдептілік негізінде қарым-қатынас орнатуға тәрбиелеу.  Керекті құрал-жабдықтар. Асхана жиһаздары (үстел, орындықтар), асхана қызметкерлерінің киім үлгілері мен (аспаз, даяшы, кассир, гардероб қызметкері).  Барысы. Алдымен, педагог балалармен аспаздың адамдар (тұтынушы) үшін түрлі тағамдар әзірлеу жұмысы жайлы әңгімелеседі. Суреттер көрсетеді, педагогикалық жағдаяттарды шешеді. Алдымен, педагог балалармен бірге белгілі тағамдар тізімін, ас мәзірін құрастырады. Ол үшін педагог пен балалар кешкі уақытта журналдардан ойында пайдаланатын түрлі тағамдардың фотосуреттерін қиып алады. Педагог адамдар келгенше жұмысшылардың жұмысын бақылауда ұстайды (балалардың орындарында отырып). Барлық тағамдар дайын болғаннан кейін балаларды (тұтынушыларды) ас бөлмесіне шақырады. Келушілерге даяшы ас мәзірін ұсынады, балалар тапсырыс береді, аспаз ас әзірлеуді көрсетеді, даяшы балаларға асты әкеліп, "төлем" қабылдайды. Балалар "даяшы", "мәзір", "тағам" сияқты жана сөздерді айту керек. Педагог ойын барысын өзі түзетеді, қосымша сұрақтар қояды, балалардың әрекетін белсенді болуын қадағалайды. Соңында педагог балалармен бірге қорытынды жасайды: адамдар дәмді, әсем безендірілген тағамдардан дәм тату үшін, асхана жұмысшылары тынбай еңбектенеді; "рақмет" ,"өтінемін" сөздерін қолдану, дастарқан басында шуламау, асты дұрыс шайнау, асхана құралдарын дұрыс қолдану, адамның қоғамдық орындарда ережелерді орындау негізгі міндеттері.  **"Тәтті қамыр"**  Мақсат-міндеттері. Тәтті қамырдан тоқаштарды жасау. **(мүсіндеу)** | **Құрастырудан ойын-жаттығу**  "Еркежан әжейдің түрлі бауырсақтары".  Мақсат-міндеттері. Балаларды құрастыру материалы қағаз қасиеттерімен, жұмырлау, илеу амалдарымен таныстыру; қағаз бөлігін жыртып алып, саусақтармен жұмырлап, алақандар арасына түйіршіктеп, айналдырып, илеп, шарлар тәрізді денелерді, бауырсақтарды жасап шығаруды үйрету.  Құрылыс нәтижесімен ойнату. **(құрылыс, сөйлеуді дамыту)**  **"Дүкен" сюжетті-рөлдік ойыны.**  Мақсат-міндеттері. Балаларды еңбекке, еңбекті құрметтей білуге, сыпайылыққа, ізгілікке, адалдыққа баулу.  Қажетті құралдар: ойыншықтар, ыдыс-аяқтар, тағам түрлерінің ойыншықтары, ақ халат, қалпақ, есеп шот, қағаздан жасалған дөңгелектер.  Ойын шарты. Бұл ойынды әуелі жеке-жеке ойнатып, әбден жаттыққаннан кейін үш дүкенді қатар ашып ойынды күрделендіру.  Балаларды рөлдерге бөлу: 2 бала сатушы, 1 бала кассир, қалғандары тұтынушылар.  Тәрбиеші ойын ережесін түсіндіреді. Ереже бойынша сатушылар да, тұтынушылар да бір-бірімен сыпайы сөйлеседі. Бір затты сатып алған соң, рақмет айтуды ұмытпауы керек. Сатушы да өз кезегінде «Тағы да келіп тұрыңыз», - деп ілтипат білдіреді.  Бірінші ойыншық дүкенін ұйымдастыру. Ойыншық сөресінің жанына үстел қойылып сөреде «Дүкен» деген жазу ілулі тұрады. Кассирдің алдында есепшот, ақша салатын қорап, ақ қағаз, қарындаш. Ойыншық алғысы келген балалар ең әуелі кассирге ақшасын төлейді. Не алғысы келетінін айтады. Кассир чек жазып береді. Чекті алып сатушыға береді. Сатушы «тағы да келіп тұрыңыз» - дейді. Тәрбиеші ойынға жалпы басшылық жасайды. | **Қоршаған ортамен танысудан ойын-жаттығу**  "Күз кереметі".  Мақсат-міндеттері. Балаларды күз кереметтерімен таныстыра отырып, күз айының ерекше табиғи қасиеттері туралы түсініктерін кеңейту; адамның табиғатқа қамқорлық қатынасының маңызы туралы білімдерін қалыптастыру.  **Дидактикалық ойын: "Күз аруының көйлегін безендір".**  Мақсат-міндеттері. Жапырақтармен әрлеуді дағдыландыру. **(жапсыру)**  **"Қуыршақ бөлмесін жасаймыз" дидактикалық ойыны.**  Мақсат-міндеттері. Жиһаз және оның мақсаты туралы білімді бекіту.  Құрал-жабдықтар: балалар жиһазының заттары.  Ойын барысы:  Тәрбиеші балаларға:  - Алуа қуыршағына жаңа жиһаз сатып алды, бірақ ол оны бөлмеге қалай қою керектігін білмей тұр. Оған жиһаз қоюға көмектесейік. Тәрбиеші балалармен бірге үстелді ортаға қояды. Үстелдің қажеттілігі туралы, балалардан сұрайды. Мысалы, "Бұл үстел, біз оны бөлменің ортасына қоямыз. Қуыршақ үстел басында тамақтанатын болады. Орындықты үстелдің жанына қою керек, ол оған отырады. Осылай әр жиһаздың қажеттілігін балалар айтып береді.  **Вариативті компонент/Әлеумет**  "Құстар" фермасы ойыны.  Мақсат-міндеттер. Балаларға құс фермасы жөнінде мағлұматтар беру; құс фермасындағы фермерлердің еңбегімен таныстыру; "фермер" ұғымы туралы білімдерін кеңейту; үй құстарының атауларын жатқа білуге үйрету; ойынның шарты мен ережелерін сақтауға дағдыландыру. |
| **Балалармен жеке жұмыс** | **Артикуляциялық жаттығулар.**  Мақсат-міндеттері. Артикуляциялық жаттығу арқылы баланың сөйлеуін, тілін, дыбысты дұрыс дыбыстауын дамыту. **(сөйлеуді дамыту)** | **"Жауын" тақпағын жаттау.**  Мақсат-міндеттері. Күз мезгілінде табиғи құбылыстардың ерекшеліктері туралы әңгімелесу. Бала тілін жаттықтыру. Әртүрлі өлең, тақпақтарды айтқызу.  Төленді Нұрмұхамедов "Жауын".  Қызыл отты қамшысы  Көкке жарқыл шашады,  Еркебұлан тамшысы  Домаланып қашады.  Жаңбыр жауып өтеді:  Қуанады сарғалдақ.  Дала жайнап кетеді,  Бір шомылып алғанда-ақ! | **Артикуляциялық жаттығулар.**  Мақсат-міндеттері. Артикуляциялық жаттығу арқылы баланың сөйлеуін, тілін, дыбысты дұрыс дыбыстауын дамыту. **(сөйлеуді дамыту)** | **"Таңертең" тақпағын жаттау.**  Мақсат-міндеттері. Тәулік бөліктері туралы әңгімелесу. Сұрақтар қою. Балалардың сұрақтарға толық жауаптарын талап ету. Бала тілін жаттықтыру. Әртүрлі өлең, тақпақтарды айтқызу.  Қастек Баянбаев "Таңертең".  Ерте тұрғым келмейді,  Бірақ тағы тұрамын.  Көзім түк те көрмейді,  Естімейді құлағым.  Суды ағызып ақырын,  Жуған болам бетімді.  Кешегі көп ақылым  Кеміп қалған секілді.  Бала баққа бүгін де  Барғым келе қоймайды.  Жақсы көрем үйімде  Кейде жеке болғанды.  Бірақ үйден шығамын  Қол ұстасып көкеммен.  Ашылып көз-құлағым,  Бала баққа жетем мен. **(сөйлеуді дамыту)** | **Жұмбақ жаттау.**  Мақсат-міндеттері. Жұмбақтардың шешімін табу. Әр жұмбақтың суреттері болу керек.  **(көркем әдебиет, сөйлеуді дамыту)** |
| **Серуенге дайындық** | Серуенге жиналу кезінде балаларға  белгілі бір реттілікпен киюді түсіндіру.  Ауладағы қауіпсіздік шараларын түсіндіру.  **(мәдени-гигиеналық дағдылар, дербес әрекет)** | | | | |
| **Серуен** | **Күн - жылу мен жарық көзін бақылауды жалғастыру. (қоршаған ортамен танысу, сөйлеуді дамыту)**  Мақсат-міндеттері. Күн - жылу мен жарық көзі екені жайлы түсініктерін пысықтау, талқылау, дәлелдеу біліктіліктерін дамыту; табиғатты аялауға тәрбиелеу.  Зерттеу.  Күнге қарап отырып, сұрақтарға жауап беруді ұсыну.  - Күнге қарағанда өзіңді қалай сезінесің?  - Күнге тура қарай аламыз ба, көзімізге зиянын тигізбей ме?  Педагог балаларға екі тасты алып, біреуін күннің көзіне, екіншісін көлеңкеге, яғни, жан-жағын жауып, қараңғы жерге қоюды сұрайды.  Біраз уақыттан кейін балалар күн көзінде тұрған тас көлеңкеде тұрған тасқа қарағанда қызып, жылы екеніне көз жеткізеді.  Күн көзінде заттың қызатынына қорытынды жасау.  **Еңбек тапсырмалары:** кіші топ балаларына ойын аумақтарын жинауға көмектесу.  Мақсат-міндеттері. Жасы кішіге көмектесуге ұмтылуды үйрету, еңбексүйгіштікке тәрбиелеу.  **"Ақ сүйек" қимыл-қозғалыс ойыны. (дене шынықтыру)**  Мақсат-міндеттері. Балаларды ойын ережесіне сай ойнауға машықтандыру; зеректікке, қырағылыққа, дәлдікке дағдыландыру; шыдамдылыққа тәрбиелеу.  Ойынға қатысушы балалар бір қатарға тұрады. Тәрбиеші ақ сүйекті қолына алып, балалардың ту сыртына шығады да, алысқа лақтырады.  Балалар ақсүйектің лақтырылған бағытын көрмеуі керек.  "Ақсүйек" жерге түскеннен кейін тәрбиеші: "Ақсүйекті іздеңдер, кім жылдам табар екен?" - дейді. Ойынның шарты бойынша ақсүйекті тауып алған бала басқаларға білдірмей, тәрбиешіге жылдам әкеліп беруі керек.  Егер балалардың бірі байқап қалса, ақсүйекті тауып алған баланы қуып жетіп, денесіне қолын тигізуі керек. Сонда ақсүйек өзіне беріледі.  Сөйтіп, ақсүйекті ешкімге жеткізбей тәрбиешіге табыс еткен бала жеңімпаз аталады.  Жабдығы: ақсүйек.  **"Өрт сөндірушілер оқуда" ойыны. (дене шынықтыру)**  Мақсат-міндеттері. Қабырғаға өрмелеу біліктіліктерін бекіту; зейіндерін дамыту.  **Өз бетінше еркін ойын әрекеті, алаңда шығарылған материалмен ойындар.**  "Шеңберге дәлде".  Мақсат-міндеттері. Нысанаға дәлдеп тигізуге жаттықтыру. | **Желді бақылауды жалғастыру. (қоршаған ортамен танысу, сөйлеуді дамыту)**  Мақсат-міндеттері. Балаларды желдің қасиеттерін тануға қызығушылықтарын арттыру; бақылау нәтижесінде желге ауызша сипаттама беруге, іс-тәжірибелер жасауға дағдыландыру.  **"Түтікшемен үрлеп, лентаны желбіретейік" жаттығуы. (тыныс алу жаттығуы)**  Педагог әрбір баланың алдына түтікше мен лентаны (қағаздан қиылған жолақ та жарайды) береді.  - Балалар, қазір біз қажетті күшпен үрлеуді жасап, түтікшеден желді үрлеп шығарамыз.  - Мен "Жел қатты соғып тұр" десем, сендер қатты үрлеп, лентаны қатты желбіретесіңдер.  - Мен "Жел баяу соқты" десем, сендер түтікшеге ақырын үрлеп, баяу желді білдіресіңдер.  **Еңбек әрекеті:** ойын алаңына ағаштардан қурап түскен ұсақ бұтақтарды жинау.  Мақсат-міндеттері. Аула сыпырушыға көмек көрсету, өзгелердің еңбегін құрметтеуге тәрбиелеу.  **"Әткеншек" қимыл-қозғалыс ойыны. (дене шынықтыру)**  Мақсат-міндеттері. Балаларды шеңберде ойын ережесіне сай бірігіп ойнауға ынталандыру; бір адамдай белгі бойынша, шеңбер бойымен біресе бір жағына, біресе екінші жаққа жүріп, содан соң жылдамдықты қосып жүгіруге дағдыландыру; вестибуляр аппаратын дамыту; ептілікке, ұйымшылдыққа тәрбиелеу.  Ақырын-ақырын итеріп,  Әткеншекті қозғалтамыз.  Жылдам-жылдам жүгіріп,  Шеңберді айналдырамыз.  Д. Ахметова.  Соңғы сөздерден кейін балалар жерге отырып, қолдарын босатады, демалады.  Ойын бірнеше рет қайталануы мүмкін.  Педагог барлық балалардың бірыңғай қимылдауын қадағалап жүру керек. Шеңбер бойымен жүргізу үшін, балаларды бір жаққа бұрып, беттерін шеңбер ортасына қарату керек. Балалардың ойынды меңгерудегі басты міндеті - аса жылдам жүгірмеу. Әрбір бала қимылдау кезінде шеңбердің бір жақ бойымен жүріп, бүкіл шеңбердің жылжып жатқанын бақылайды.  **"Шұңқырдан аттап секіріп өт" қимылды жаттығуы. (дене шынықтыру)**  Мақсат-міндеттері. Балаларды ұзындыққа секіруге машықтандыру; вестибуляр аппаратын, күш-жігерін дамыту.  **Өз бетімен еркін ойын әрекеті, шығарылған материалмен ойындар.**  Мақсат-міндеттері. Қимыл-қозғалыс координациясын дамыту; негізгі қимылдарды орындау тәсілін жетілдіру; ойындарға саналы түрде қосылуға тәрбиелеу. | **Суды бақылауды жалғастыру. (қоршаған ортамен танысу, сөйлеуді дамыту)**  Мақсат-міндеттері. Ыдысқа құйылған суға қарап, оның айнадай мөлдір екеніне көз жеткізу; судың қозғалуын, ағымын, жерге сіңіп жоғалуын байқатып, өсімдіктердің тамырларына өте қажет екендігін түсіндіру; байқағыштыққа, ұғымталдыққа тәрбиелеу.  Бақылау барысы: балалардың назарын судың қасиеттеріне аудару. Су сұйық, әртүрлі температураға ие болуы мүмкіндігі (ыстық, жылы, суық). Су мөлдір, айна ұқсап заттарды бейнелейді. Суды далада ыдысқа құйып қойып, оның бетіне қараса, көк аспан, бұлттар, өзіміздің де бейнеміз көрінеді. Суға тастарды салса - түбінде жатқан олар айқын көрінетін болады. Тіпті балықтарды жіберсе, олар нақтылы көрінеді.  **"Күн мен жаңбыр" қимыл-қозғалыс ойыны. (дене шынықтыру)**  Мақсат-міндеттері. Балаларды белгі бойынша жан-жаққа шашырап жүгіруге және бір-біріне соғылмай, бір жерге жиналуға дағдыландыру; вестибуляр аппаратын, кеңістікті бағдарлау қабілетін жетілдіру; ептілікке, достыққа тәрбиелеу.  **Еңбек әрекеті: құмсалғыштың бетін қоқыс бұталардан тазалау.**  Мақсат-міндеттері. Ұқыптылыққа, тазалыққа тәрбиелеу.  **"Орамал" қимыл-қозғалыс ойыны. (дене шынықтыру)**  Мақсат-міндеттері. Балаларды шапшаңдыққа баулу, ойынға қызығушылықтарын арттыру.  Балалар шеңбер құрып отырады, шеңбер бойымен бір бала жүгіреді, оның қолында орамалы болуы тиіс. Шеңбер бойында отырған баланың біріне орамалды артына тастап кетуге тиісті. Бала артына бұрылып қарап, орамалды алып, орамал тастаған баланы қуып жетіп орамалды лақтырып тигізуі керек. Егер тигізе алмаса, ойынды өзі жалғастырады. Орамал тастаған ойыншы қуып келе жатқан баланың орнына отыруы керек. Қуғыншы бала, орамал тастаушыға орамалды тигізсе, онда ойынды орамал тастаушы бала өзі жалғастырады.  **"Кім мәреге жетеді?" қимылды ойын-жаттығуы. (дене шынықтыру)**  Мақсат-міндеттері. Белгіге дейін қос аяқпен және бір аяқпен секіру техникасын дамыту; шыдамдылыққа тәрбиелеу.  **Балалардың шығарылған материалмен дербес ойын әрекеті.**  Мақсат-міндеттерІ. Қимыл-қозғалыс координациясын дамыту; негізгі қимылдарды орындау тәсілін жетілдіру; ойындарға саналы қосылуға тәрбиелеу. | **"Ауа райын бақылауды жалғастыру (бұлтты күн)". (қоршаған ортамен танысу, көркем сөз, сөйлеуді дамыту)**  **"Жаңбыр жауғанда" фонемо-ырғақ жаттығуы.**  Мақсат-міндеттер: балаларды сөздердің ырғағына сай қимылдауға баулу; жаңбырға еліктеуге ынталандыру; артикуляцияны жаттықтыру.  Жау, жау, жаңбыр!  Жау, жаңбыр!  Арық суы мол болсын!  Өсімдіктер мол болсын!  Жауған жерің шөп болсын!  Тырс-тырс! Тырс-тырс! (бір аяқпен секіру)  Тарс-тұрс! Тарс-тұрс! (екінші аяқпен секіру)  Шылп-шылп! Шылп-шылп! (екі аяқпен секіру)  **Ересектермен бірге орындалатын қарапайым еңбек тапсырмалары: гүл суару.**  Мақсат-міндеттері. Түскен гүл жапырақтарын тырмамен тазалау.  **"Ормандағы аюда" қимыл-қозғалыс ойыны. (дене шынықтыру, көркем сөз)**  Мақсат-міндеттері. Балаларды ойын шартын бұзбай, тақпақ сөздерін айта жүріп, қимылдарды жасауға, бір-біріне соғылмай, бір бағытта жылдам жүгіруге дағдыландыру; ұйымшылдыққа тәрбиелеу.  Ойынға жүргізуші бала "аю" болып тағайындалады (таңдалады), қалған ойыншылар балалар болады.  "Аю" алаңның бір шетінде ұйықтаған болып отырады. Балалар алаңның екінші жағынан, тақпақ сөздерін айтып, себетке жидектерді жинағанға ұқсап, "аюға" қарай жүреді.  Ормандағы аюдың  Құлпынайы көп екен.  Теріп-теріп алайық,  Себетімізге салайық  Балалар, жақын келеді,  Аю жидегін береді.  Соңғы сөздерді естіген "аю оянып", "балаларға" қарай жүгіріп, оларды ұстап алмақшы болады.  Ұстап алу - балаға қолды тигізу болып саналады. Ұсталған "балалар" келесі айналымға қатыспайды.  Ойынның соңында балалар "аю" қанша баланы ұстап алғанын санайды. Ойынды жүргізушіні ауыстырып, тағы бір рет ойнатуға болады.  **"Түстерді тап" қимыл-қозғалыс ойыны. (дене шынықтыру)**  Мақсат-міндеттері. Педагогтің белгісі бойынша түстерді тауып, белгілі қимылдарды орындауға бейімдеу.  **Өз бетімен еркін ойын әрекеті, шығарылған материалмен алаңдағы ойындар.**  Мақсат-міндеттері. Қызығушылығы бойынша ойын таңдау мүмкіндігін қамтамасыз ету және құрдастарымен өзара әрекет ету біліктілігін қалыптастыру. | **Жерге түскен жапырақтарды бақылауды жалғастыру. (қоршаған ортамен танысу)**  Мақсат-міндеттері. Балаларға жапырақтар неліктен жерге түскендігі туралы әңгімелеп айту. Олардың түстерін атау.  **Еңбек:** құм салғышты ішіне түскен жапырақтардан тазалау.  **Балалармен жеке жұмыс:** балаларға жұмбақ жасыру.  Жазда тұрып жоғары,  Күзде жерге қонады. (Жапырақ.)  Аспай піскен,  Қайнамай піскен. (Жеміс.)  **"Қойлар мен қойшы" ойыны.**  Мақсат-міндеттері. Балаларды бірлікке, татулыққа, ептілікке тәрбиелеу; тәрбиешінің берген белгісіне көңіл аудара білуді үйрету.  Қойшы сайланып алады. Қалған балалар қойлар болады. Қойшының құралдарын береді. Қойлар алыста жайылып жүреді, қойшы алыстан бақылап тұрады.  Тәрбиеші:  "Қойшы шықты ертемен,  Қойларын бағып далаға.  Қойлар маңырайды,  Сонан соң жамырайды," - деген кезде қойлар жан-жаққа жамырайды. Ал қойшы оларды жинап, қораға әкеліп қамайды. Басқа қойшыны сайлайды. Ойын 3-4 рет қайталанады.  Дене шынықтыруға арналған ойындар.  **Бақылау:** «Солып қалған гүлдерді бақылау»  Мақсат-міндеттері. Балаларды күз мезгілінің ерекшеліктерімен таныстырып өтіп, балабақша ауласындағы күзгі гүлдерге назар аударту. |
| **Серуеннен оралу** | Өз шкафын белгі бойынша тауып алуға, өз киімін өздігінен шешуге, өз қажеттері жайында айтуға машықтандыру. **(мәдени-гигиеналық дағдылар, дербес әрекет)** | | | | |
| **Кешкі ас** | Тамақтану мәдениетін қалыптастыру: қасықты дұрыс ұстау, сорпаны төкпеу, нанды үгітпеу, майлықты дұрыс қолдану, тамақ ішкенде сөйлемеу.  Мақсат-міндеттері. Өзін-өзі күту, тамақтану, мәдениетті қарым-қатынас негіздерін дамыту.  Асты шашпай, төкпей іш,  Сораптамай, баппен іш.  Келген асты алдыңа  Тауысып іш, қалдырма.  Тәрбиеші балалардың үстел үстінде дұрыс отыруларын қадағалайды.  **(мәдени-гигиеналық дағдылар)** | | | | |
| **Балалардың дербес әрекеті**  **(аз қимылды, үстел үсті**  **ойындары,**  **бейнелеу іс-әрекеті,**  **кітаптарды қарау және**  **басқалар)** | "Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау. **(коммуникативті дағдылар, сөйлеуді дамыту, қазақ тілі, көркем әдебиет)**  Музыкалық аспаптармен ойындар. Күз мезгіліне байланысты әндерді үйрету. **(музыка)**  Өнер бұрышында ұннан жасалған тағамдар түрлерін жасау, сурет салу, бояу. **(мүсіндеу, сурет салу, жапсыру)**  Рөлдік еркін ойындар.  **"Бауырсақ" ертегісін сахналау. (көркем әдебиет)**  Мақсат-міндеттері. Ертегі мазмұның балалардың естеріне түсіріп, сұрақтарға толық жауап берулерін қадағалау. Тіл байлықтарын дамыту. Театр өнеріне машықтандыру, дауыс ырғағын өзгерте отырып, кейіпкерлердің дауысына сала білуге үйрету.  Ойын барысы.  Автор: "Ерте-ерте-ертеде шал мен кемпір тұрыпты. Бір күні шал кемпіріне айтады."  Шал (1-бала): "Кемпір-ау, маған бауырсақ пісіріп берші."  Кемпір(2-бала): "Неден пісірейін? Ұн жоқ қой."  Шал: "Әй, кемпір, қойманың түбін қырып көрсең. Бір бауырсақ пісіретін үн табылар."  Автор: "Кемпір солай істеді. Қойма түбін қырып-қырып екі уыс ұн табады да. Қаймақ қосып, қамыр илейді. Бауырсақты майға пісіріп, терезе алдына суытуға қояды. Жата-жата жалыққан бауырсақ терезе алдынан домалап түсіп, жолға шығып, домалап кетеді. Жолда домалап келе жатса, алдынан қоян шығады."  Қоян(3-бала): "Бауырсақ! Бауырсақ! Мен сені жеп қоямын!"  Бауырсақ(4-бала): " Жоқ, сен мені жеме, қоян, мен өлең айтып беремін, тыңдап көрші."  "Әже қойма қырнаған,  Екі уыс ұн жинаған,  Қаймаққа илеген,  Майға пісірген,  Терезе алдына суытқан,  Бауырсақпын домалақ!  Атадан кеттім,  Әжеден кеттім,  Қоян сенен де кетемін!"  Автор: "Бауырсақ алға қарай домалап кетеді, қоян қалып қояды. Бауырсақ орман ішінен домалап келе жатқанда алдынан қасқыр шығады."  Қасқыр(5-бала): "Бауырсақ! Бауырсақ! Мен сені жеп қоямын!"  Бауырсақ: "Жоқ, сен мені жеме, мен өлең айтып беремін, тыңдап көрші."  Бауырсақтың әні.  Автор: "Бауырсақ домалап кетеді. Қарсы алдынан қорбандап аю шығады."  Аю(6-бала): "Әй, бауырсақ! Мен сені жеп қоямын!"  Бауырсақ: "Жоқ, сен мені жеме, мен өлең айтып беремін, тыңдап көрші."  Бауырсақтың әні.  Автор: "Бауырсақ домалап кетеді, аю қалып қояды. Бауырсақ зымырап келе жатса,  алдынан түлкі шыға келеді."  Түлкі(7-бала): "Амансың ба, бауырсақ! Көргендерге ұнайсың, қандай әдемісің!"  Автор: "Бауырсақ қуанып, өлеңін айта бастайды. Түлкі болса тыңдаған болып,  білдірмей бауырсаққа жақындап отырады."  Бауырсақ: "Әже қойма қырнаған,  Екі уыс ұн жинаған,  Қаймаққа илеген,  Майға пісірген,  Терезе алдына суытқан,  Бауырсақпын домалақ!  Атадан кеттім,  Әжеден кеттім,  Қоян сенен де кетемін!"  Түлкі: "Әдемі өлең екен! Айналайын, бауырсақ, мен қартайдым, құлағым естімейді ғой. Кәне, менің тұмсығыма отырып, өлеңді тағы бір айтып берші."  Автор: "Бауырсақ мақтағанға мәз болып, түлкінің тұмсығына шығып, өлеңін айта бастағанда, түлкі бауырсақты «ап!» деп жеп қояды." | | | | |
| **Балалардың үйге қайтуы** (ата-аналарға кеңес) | Кеңес.  "Баланың бос уақытын тиімді пайдалану". | "Үлкендерге құрмет" тақырыбында әңгімелесу. | Ата-аналарға кеңес.  "Қыңырлықты түзеу жолдары". | Ата-аналарға арналған сауалнама.  "Отбасындағы саламатты өмір салтының шарттары". | Ата-аналармен жеке әңгімелесу.  Көзге арналған түзету гимнастикасы. |